title: 2014/607/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2012 година

text:
               5.9.2014

               BG

               Официален вестник на Европейския съюз

               L 266/277

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Агенцията за снабдяване към Евратом за финансовата 2012 година
   (2014/607/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията за снабдяване към Евратом за финансовата 2012 година,

               —

               като взе предвид доклада на Сметната палата относно годишните отчети на Агенцията за снабдяване към Евратом за финансовата 2012 година, придружен от отговорите на Агенцията (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2008/114/ЕО, Евратом на Съвета от 12 февруари 2008 г. за създаване на устав на Агенцията за снабдяване към Евратом (4), и по-специално член 8 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7–0180/2014),

               1.

               Освобождава от отговорност генералния директор на Агенцията за снабдяване към Евратом във връзка с изпълнението на бюджета на Агенцията за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на генералния директор на Агенцията за снабдяване към Евратом, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 213.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 41, 15.2.2008 г., стр. 15.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Съвета от 29 май 1990 година за сключване на Споразумение за създаване на Общ стоков фонд

text:
               11/ 06

               BG

               Официален вестник на Европейския съюз

               57

         31990D0373

               L 182/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 29 май 1990 година
   за сключване на Споразумение за създаване на Общ стоков фонд
   (90/373/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 113 от него,
   като взе предвид предложението на Комисията,
   като има предвид, че Споразумението за създаване на Общ стоков фонд се отнася до въпроси, които са от компетентността на държавите-членки, и до въпроси, отнасящи се до общата търговска политика;
   като има предвид, че споразумението беше подписано от Общността и нейните държави-членки;
   като има предвид, че държавите-членки вече са приключили процедурите за ратифициране, приемане или одобряване, предвидени в член 54 от споразумението;
   като има предвид, че поради това е важно Общността също да одобри споразумението, което е депозирано при генералния секретар на Организацията на обединените нации,
   РЕШИ:
   Член 1
   Споразумението за създаване на Общ стоков фонд се одобрява от името на Общността.
   Общността следва да депозира инструмента за одобряване на споразумението при генералния секретар на Организацията на обединените нации.
   Текстът на споразумението е приложен към настоящото решение.
   Член 2
   Председателят на Съвета е упълномощен да определи лицето, което е оправомощено да депозира инструмента за одобряване от името на Общността.
   Член 3
   Настоящото решение се публикува в Официален вестник на Европейските общности.

      Съставено в Брюксел на 29 май 1990 година.

            За Съвета

            Председател

         M. GEOGHEGAN-QUINN


title: Решение 2011/210/ОВППС на Съвета от 1 април 2011 година относно военна операция на Европейския съюз в подкрепа на операциите за хуманитарна помощ, в отговор на кризисното положение в Либия ( „EUFOR Libya“ )

text:
               5.4.2011

               BG

               Официален вестник на Европейския съюз

               L 89/17

         РЕШЕНИЕ 2011/210/ОВППС НА СЪВЕТА
   от 1 април 2011 година
   относно военна операция на Европейския съюз в подкрепа на операциите за хуманитарна помощ, в отговор на кризисното положение в Либия („EUFOR Libya“)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               В своята резолюция относно мира и сигурността в Африка, приета на 26 февруари 2011 г. (Резолюция 1970 (2011) на ССООН), Съветът за сигурност на ООН (Съвета за сигурност) изрази дълбокото си безпокойство от положението в Либия и осъди насилието и употребата на сила срещу граждански лица. Освен това Съветът за сигурност призова всички държави-членки на Организацията на обединените нации да осигурят хуманитарна и друга сродна помощ в Либия.

               (2)

               В своята резолюция относно положението в Либия, приета на 17 март 2011 г. (Резолюция 1973 (2011) на ССООН), Съветът за сигурност припомни Резолюция 1970 (2011) на ССООН и изрази решимостта си да гарантира защитата на гражданското население и на населените с граждански лица области, както и бързото и безпрепятствено преминаване на хуманитарната помощ и безопасността на хуманитарните служители. Съветът за сигурност на ООН приветства и реакцията на съседни държави, и по-конкретно Тунис и Египет, в отговор на нуждите на бежанците и чуждестранните работници и призова международната общност да подкрепи тези усилия.

               (3)

               Освен това Съветът за сигурност оправомощи държави членки, които са нотифицирали генералния секретар на ООН и които действат индивидуално или чрез регионални организации или договорености и в сътрудничество с него и с държавите, членуващи в Лигата на арабските държави, да предприемат всички необходими мерки за защита на гражданското население и населените с граждански лица области в Либия, застрашени от нападение, като същевременно се изключва присъствието на чуждестранна окупационна сила на либийска територия под каквато и да е форма.

               (4)

               В заключенията си от 21 март 2011 г. Съветът изрази загрижеността си във връзка с положението в Либия и осъди грубото и систематично нарушаване на правата на човека, насилието и бруталните репресии на режима срещу либийския народ. Съветът изрази задоволство от приемането на Резолюция 1973 (2011) на ССООН и подчерта решимостта на Съюза да допринесе за нейното изпълнение и да действа колективно и решително за тази цел заедно с всички международни партньори, по-специално с Лигата на арабските държави и други регионални заинтересовани страни. Съветът потвърди, че основната цел на Съюза е защитата на гражданското население и оказването на подкрепа на либийския народ да осъществи стремежите си към демократично общество.
               Съветът изрази също готовността на Съюза да окаже, в рамките на общата политика за сигурност и отбрана, подкрепа за хуманитарната помощ в отговор на искането на Службата на ООН за координация по хуманитарни въпроси (OCHA) и с координационната роля на ООН.

               (5)

               На 24 март 2011 г. Съветът одобри концепция за управление на кризи в отговор на кризата в Либия. По-нататъшното планиране следва да се съсредоточи върху подкрепата за предоставянето на хуманитарна помощ. По-специално операцията няма да се отрази върху неутралността или безпристрастността на участващите в хуманитарните дейности. Всяко решение за започване на операцията трябва да бъде предшествано от искане на ОСНА и трябва да бъде взето с оглед на настоящата оценка на риска и на заплахата.

               (6)

               С правителствата на Египет и Тунис се провеждат дейности за съгласуване и консултиране, за да се осигури тяхното разрешение за възможно военно присъствие на Съюза в техните страни.

               (7)

               Комитетът по политика и сигурност (КПС) следва да упражнява, под ръководството на Съвета и на върховния представител на Съюза по въпросите на външните работи и политиката на сигурност (върховният представител), политически контрол върху военната операция на Съюза, да ѝ осигурява стратегическо ръководство и да приема необходимите решения в съответствие с член 38, трета алинея от Договора за Европейския съюз (ДЕС).

               (8)

               Необходимо е да се договорят и сключат международни споразумения за участието на трети държави в операции на Съюза и за статута на силите и личния състав на Съюза.

               (9)

               Произтичащите от настоящото решение оперативни разходи с военни или отбранителни последици следва да се поемат от държавите-членки в съответствие с член 41, параграф 2 от ДЕС и в съответствие с Решение 2008/975/ОВППС на Съвета от 18 декември 2008 г. за създаване на механизъм за администриране на финансирането на общите разходи за операциите на Европейския съюз с военни и отбранителни последици (Athena) (1).

               (10)

               Член 28, параграф 1 от ДЕС дава правомощия на Съвета да приема решения за определяне на средствата, които трябва да се предоставят на Съюза. Референтната сума на общите разходи за военната операция на Европейския съюз за първоначалния четиримесечен срок представлява най-добрата оценка към настоящия момент и не засяга окончателните стойности за включване в бюджета, който трябва да се одобри в съответствие с правилата, предвидени в Athena.

               (11)

               В съответствие с член 5 от Протокола относно позицията на Дания, приложен към Договора за Европейския съюз и към Договора за функционирането на Европейския съюз (ДФЕС), Дания не участва в изготвянето и изпълнението на решения и действия на Съюза, свързани с въпросите на отбраната. Поради това Дания не участва във финансирането на настоящата операция,

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   С цел укрепване на мандатите, предоставени с резолюции 1970 и 1973 (2011) на Съвета за сигурност на ООН, Съюзът, при отправено искане от Службата за координация по хуманитарните въпроси на ООН (OCHA), провежда в рамките на общата политика за сигурност и отбрана военна операция, наричана по-долу „EUFOR Libya“, в подкрепа на хуманитарната помощ в региона. Операцията се провежда при пълно зачитане на Насоките относно използването на военни и граждански сили и средства за защита при подкрепа на хуманитарните действия на ООН при сложни извънредни ситуации и Ръководството относно използването на чуждестранни военни средства при подкрепа за хуманитарните операции в контекста на настоящата криза в Северна Африка.
   2.   В подкрепа на тази политическа цел EUFOR Libya, при отправено искане от OCHA и при пълно зачитане на Ръководството и Насоките, посочени в параграф 1:

               —

               ще допринася за безопасното движение и евакуиране на разселени лица,

               —

               ще оказва с конкретни способности подкрепа за дейността на хуманитарните организации.

         Член 2
   Назначаване на командващ операцията на ЕС
   За командващ операцията на Европейския съюз EUROF Libya се назначава контраадмирал Claudio GAUDIOSI.
   Член 3
   Определяне на щаба на операцията на ЕС
   Оперативният щаб на EUFOR Libya се установява в Рим.
   Член 4
   Планиране и започване на операцията
   Решението за започване на военната операция на Европейския съюз се приема от Съвета, с оглед на настоящата оценка на риска и заплахата, след одобрение на оперативния план и правилата за участие.
   Член 5
   Политически контрол и стратегическо ръководство
   1.   Под ръководството на Съвета и на върховния представител КПС упражнява политически контрол и стратегическо ръководство на EUFOR Libya. Съветът упълномощава КПС да взема необходимите решения в съответствие с член 38, трета алинея от ДЕС. Това упълномощаване включва правомощия за изменение на документите за планиране, включително оперативния план, командната верига и правилата за участие. То включва и правомощия за вземане на решения относно назначаването на командващ операцията на Европейския съюз и на командващ силите на Европейския съюз. Правото за вземане на решения по отношение на целите и прекратяването на EUFOR Libya остава в компетентност на Съвета.
   2.   КПС докладва редовно на Съвета.
   3.   КПС получава редовно доклади от председателя на Военния комитет на Европейския съюз (ВКЕС) относно провеждането на EUFOR Libya. КПС може според случая да кани на свои заседания командващия операцията на Европейския съюз или командващия силите на Европейския съюз.
   Член 6
   Военно ръководство
   1.   ВКЕС наблюдава правилното изпълнение на EUFOR Libya, провеждана под ръководството на командващия операцията на Европейския съюз.
   2.   ВКЕС получава редовно доклади от командващия операцията на Европейския съюз. Комитетът може според случая да кани на свои заседания командващия операцията или командващия силите на Европейския съюз.
   3.   Председателят на ВКЕС действа като основно лице за контакт с командващия операцията на Европейския съюз.
   Член 7
   Изпълнение и съгласуваност на действията на Съюза
   1.   Върховният представител осигурява изпълнението на настоящото решение и съгласуваността му с външната дейност на Съюза като цяло, включително дейността на Съюза в областта на хуманитарната помощ.
   2.   Командващият операцията на Европейския съюз подпомага върховния представител в изпълнението на настоящото решение.
   Член 8
   Сътрудничество с други участници
   1.   Планирането и провеждането на операцията се осъществяват в тясно сътрудничество и взаимно допълване с OCHA, която координира цялостно хуманитарната дейност, с Организацията на северноатлантическия договор и с други участници.
   2.   EUFOR Libya си сътрудничат тясно с определения(те) координатор(и) на ООН и с определения(те) координатор(и) на Лигата на арабските държави и членуващите в нея държави.
   3.   Провеждат се консултации с Африканския съюз съобразно необходимостта.
   Член 9
   Участие на трети държави
   1.   Без да се засяга независимостта на Съюза при вземането на решения или единната институционална рамка и съгласно съответните насоки на Европейския съвет, трети държави, и по-конкретно членуващите в Лигата на арабските държави, могат да бъдат поканени да участват в операцията.
   2.   Съветът упълномощава КПС да покани трети държави да предоставят принос и да взема съответните решения относно приемането на предложения за принос по препоръка на командващия операцията на Европейския съюз и ВКЕС.
   3.   Конкретните условия за участието на трети държави са предмет на споразумения, които се сключват съгласно член 37 от ДЕС и в съответствие с процедурата, предвидена в член 218 от ДФЕС. Когато Съюзът и трета държава са сключили споразумение, установяващо рамката за нейното участие в операции на Съюза за управление на кризи, разпоредбите на това споразумение се прилагат по отношение на настоящата операция.
   4.   Трети държави със съществен военен принос към EUFOR Libya имат същите права и задължения по отношение на текущото управление на операцията като държавите-членки, участващи в операцията.
   5.   Съветът упълномощава КПС да вземе необходимите решения за създаване на Комитет на участващите държави, ако трети държави имат съществен военен принос.
   Член 10
   Статут на силите на Съюза и личния им състав
   Статутът на силите на Съюза и личния им състав, включително привилегиите, имунитетите и други гаранции, необходими за осъществяването и безпрепятственото изпълнение на тяхната мисия, могат да бъдат предмет на споразумения, сключени съгласно член 37 от ДЕС, и в съответствие с процедурата, предвидена в член 218, параграф 3 от ДФЕС.
   Член 11
   Финансови разпоредби
   1.   Общите разходи за EUFOR Libya се управляват в съответствие с Решение 2008/975/ОВППС.
   2.   Референтната сума за общите разходи на EUFOR Libya възлиза на 7 900 000 евро. Процентът от референтната сума, посочена в член 25, параграф 1 от Решение 2008/975/ОВППС, е 30 %.
   Член 12
   Предоставяне на информация на трети страни
   1.   Върховният представител се упълномощава да предоставя на Африканския съюз, Египет, Лигата на арабските държави, Организацията на обединените нации, Тунис и на други трети страни, свързани с настоящото решение, класифицирана информация и класифицирани документи на Съюза, изготвени за целите на EUFOR Libya, до съответното ниво на класификация и съгласно разпоредбите относно сигурността на Съвета (2).
   2.   Върховният представител е упълномощен да предоставя на Африканския съюз, Египет, Лигата на арабските държави, ООН, Тунис и на други трети страни, свързани с настоящото решение, некласифицирани документи на Съюза, свързани с разискванията на Съвета относно EUFOR Libya, по отношение на които съществува задължение за служебна тайна съгласно член 6, параграф 1 от Процедурния правилник на Съвета (3).
   Член 13
   Влизане в сила и прекратяване
   1.   Настоящото решение влиза в деня на приемането му.
   2.   EUFOR Libya се прекратява най-късно четири месеца след достигане на първоначална оперативна готовност, освен ако Съветът не реши друго.
   3.   Настоящото решение се отменя на по-късната от двете дати — датата на закриване на щаба на операцията на Европейския съюз или на щаба на въоръжените сили, в съответствие с одобрените планове за прекратяване на EUFOR Libya и без да се засягат съответните процедури по отношение на одита и представянето на счетоводните отчети за нея, установени в Решение 2008/975/ОВППС.

      Съставено в Брюксел на 1 април 2011 година.

            За Съвета

            Председател

         MARTONYI J.

      (1)  ОВ L 345, 23.12.2008 г., стр. 96.

      (2)  Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (ОВ L 101, 11.4.2001 г., стр. 1).

      (3)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Избор на Европейски омбудсман Решение на Европейския парламент от 20 януари 2010 г. за избиране на Европейския омбудсман#ПРИЛОЖЕНИЕ

text:
               11.11.2010

               BG

               Официален вестник на Европейския съюз

               CE 305/19

         Сряда, 20 януари 2010 г.Избор на Европейски омбудсман
   P7_TA(2010)0001
   Решение на Европейския парламент от 20 януари 2010 г. за избиране на Европейския омбудсман
   2010/C 305 E/06

      Европейският парламент,

   като взе предвид Договора за функционирането на Европейския съюз и по специално член 24, трета алинея и член 228 от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид своето Решение 94/262/ЕОВС, ЕС, Евратом от 9 март 1994 г. относно правилата и общите условия за изпълнението на функциите на омбудсмана (1),
   като взе предвид член 204 от Правилника за дейността на ЕП,
   като взе предвид поканата за подаване на заявления (2),
   като взе предвид гласуването от 20 януари 2010 г.,

               1.

               Избира Nikiforos DIAMANDOUROS за Европейски омбудсман;

               2.

               Призовава г-н DIAMANDOUROS да положи тържествена клетва пред Съда;

               3.

               Възлага на своя председател публикуването на приложеното решение в Официалния вестник на Европейския съюз;

               4.

               Възлага на своя председател да предаде настоящото решение на Съвета, Комисията и Съда.

      (1)  ОВ L 113, 4.5.1994 г., стр. 15.

      (2)  ОВ C 216, 10.9.2009 г., стр. 7.

      Сряда, 20 януари 2010 г.ПРИЛОЖЕНИЕ

         РЕШЕНИЕ НА ЕВРОПЕЙСКИЯ ПАРЛАМЕНТ
         от 20 януари 2010 г.
         за избор на Европейски омбудсман
         ЕВРОПЕЙСКИЯТ ПАРЛАМЕНТ,
         Като взе предвид Договора за функционирането на Европейския съюз, и по-специално член 24, трета алинея и член 228 от него,
         Като взе предвид Договора за създаването на Европейската общност за атомна енергия, и по-специално член 106а от него,
         Като взе предвид своето Решение 94/262/ЕОВС, ЕС, Евратом от 9 март 1994 г. относно правилата и общите условия за изпълнението на функциите на омбудсмана (1),
         Като взе предвид член 204 от Правилника за дейността на ЕП,
         Като взе предвид поканата за подаване на заявления (2),
         Като взе предвид гласуването си от 20 януари 2010 г.,
         РЕШИ:
         да избере Nikiforos DIAMANDOUROS за Европейски омбудсман.

            Съставено в Страсбург, 20 януари 2010 г.

                  За Европейския парламент

                  Председател

               Jerzy BUZEK

         (1)  ОВ L 113, 4.5.1994 г., стр. 15.

         (2)  ОВ C 216, 10.9.2009 г., стр. 7.


title: Решение на Европейския съвет за системен риск от 1 юни 2015 година относно назначаването на длъжностното лице за защита на данните на Европейския съвет за системен риск (ECCP/2015/1)

text:
               20.6.2015

               BG

               Официален вестник на Европейския съюз

               C 204/18

         РЕШЕНИЕ НА ЕВРОПЕЙСКИЯ СЪВЕТ ЗА СИСТЕМЕН РИСК
   от 1 юни 2015 година
   относно назначаването на длъжностното лице за защита на данните на Европейския съвет за системен риск
   (ECCP/2015/1)
   (2015/C 204/06)
   ГЕНЕРАЛНИЯТ СЪВЕТ НА ЕВРОПЕЙСКИЯ СЪВЕТ ЗА СИСТЕМЕН РИСК,
   като взе предвид Регламент (ЕС) № 1092/2010 на Европейския парламент и на Съвета от 24 ноември 2010 г. за пруденциалния надзор върху финансовата система на Европейския съюз на макроравнище и за създаване на Европейски съвет за системен риск (1),
   като взе предвид Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (2), и по-специално член 24 от него,
   като взе предвид Регламент (ЕС) № 1096/2010 на Съвета от 17 ноември 2010 г. за възлагане на Европейската централна банка на специфични задачи, свързани с дейността на Европейския съвет за системен риск (3), и по-специално член 6 от него,
   като взе предвид Решение ЕССР/2012/1 на Европейския съвет за системен риск от 13 юли 2012 г. за прилагане на правила за защита на данните в Европейския съвет за системен риск (4), и по-специално член 3 от него,
   ПРИЕ НАСТОЯЩОТО РЕШЕНИЕ:
   Г-жа Barbara Eggl се назначава за длъжностно лице за защита на данните (ДЛЗД) на Европейския съвет за системен риск (ЕССР) с действие от 1 юни 2015 г. до 31 май 2017 г. Г-жа Eggl се назначава за ДЛЗД на ЕССР в качеството ѝ на член на персонала и ДЛЗД на Европейската централна банка.

      Съставено във Франкфурт на Майн на 1 юни 2015 година.

            Председател на ЕССР

         Mario DRAGHI

      (1)  ОВ L 331, 15.12.2010 г., стр. 1.

      (2)  ОВ L 8, 12.1.2001 г., стр. 1.

      (3)  ОВ L 331, 15.12.2010 г., стр. 162.

      (4)  ОВ C 286, 22.9.2012 г., стр. 16.


title: 2011/281/ЕС: Решение на Комисията от 16 май 2011 година за изменение на Решение 2009/146/ЕО относно заместването на членовете на научните комитети от членове на групата научни съветници, установена с Решение 2008/721/ЕО

text:
               17.5.2011

               BG

               Официален вестник на Европейския съюз

               L 129/15

         РЕШЕНИЕ НА КОМИСИЯТА
   от 16 май 2011 година
   за изменение на Решение 2009/146/ЕО относно заместването на членовете на научните комитети от членове на групата научни съветници, установена с Решение 2008/721/ЕО
   (2011/281/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2008/721/ЕО на Комисията от 5 септември 2008 г. за създаване на съвещателна структура от научни комитети и експерти в областта на безопасността на потребителите, общественото здраве и околната среда и за отмяна на Решение 2004/210/ЕО (1), и по-специално член 5 от него,
   като има предвид, че:

               (1)

               С Решение 2008/721/ЕО Комисията създаде три научни комитета — Научен комитет по безопасност на потребителите (НКБП), Научен комитет по рисковете за здравето и околната среда (НКРЗОС), Научен комитет по възникващи и идентифицирани нови здравни рискове (НКВИНЗР) — и група от научни съветници в областта на оценката на риска (наричана по-долу „групата“) в сферата на безопасността на потребителите, общественото здраве и околната среда.

               (2)

               С Решение 2009/146/ЕО (2) Комисията назначи членовете на НКБП, НКРЗОС и НКВИНЗР и научните съветници в групата.

               (3)

               В съответствие с член 12 от Решение 2008/721/ЕО научните комитети приеха общ процедурен правилник, в който се установяват, inter alia, критериите за участие за членовете на научните комитети и условията, при които членството в комитета бива прекратено, както е постановено в приложение II, точка 4, буква а) от посоченото решение.

               (4)

               В член 5, параграф 2 от Решение 2008/721/ЕО се постановява, че когато даден член на научните комитети не отговаря на критериите за участие, определени в процедурния правилник, или желае да подаде оставка, Комисията може да прекрати членството му и да назначи негов заместник от групата.

               (5)

               Двама членове на НКРЗОС, един член на НКБП и един член на НКВИНЗР подадоха оставка, а двама членове на НКБП не отговарят на критериите за участие и тяхното членство следва да бъде прекратено. Необходимо е да бъдат назначени нови членове, за да се осигури в съответните комитети наличието на необходимата степен на експертно знание.

               (6)

               В съответствие с член 3, параграф 2 от Решение 2008/721/ЕО експертите от групата, които ще заменят онези членове на научните комитети, които са подали оставка или чието членство е било прекратено, са избрани въз основа на квалификацията им и в съответствие с географско разпределение, което отразява разнообразните научни проблеми и подходи, по-специално в Европа.

               (7)

               Членовете, които са подали оставка или чието членство е било прекратено, следва да бъдат назначени като съветници по оценка на риска в групата,

         ПРИЕ НАСТОЯЩОТО РЕШЕНИЕ:
   Член 1
   Прекратява се членството на експертите, посочени в точка 1 от приложението към настоящото решение.
   Посочените експерти се назначават за съветници по оценка на риска в групата.
   Експертите, посочени в точка 2 от приложението към настоящото решение, се назначават за членове на научните комитети, създадени с Решение 2008/721/ЕО, както е посочено в приложението.
   Член 2
   Приложения I и II към Решение 2009/146/ЕО се изменят в съответствие с приложението към настоящото решение.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 16 май 2011 година.

            За Комисията

            Председател

         José Manuel BARROSO

      (1)  ОВ L 241, 10.9.2008 г., стр. 21.

      (2)  ОВ L 49, 20.2.2009 г., стр. 33.

      ПРИЛОЖЕНИЕ
      Приложения I и II към Решение 2009/146/ЕО се изменят, както следва:

                  1.

                  Имената на следните експерти се заличават от приложение I и се вписват в приложение II:

                     Научен комитет по безопасност на потребителите

                              Фамилия

                              Име

                              Институт или организация по принадлежност

                              GALLI

                              Corrado

                              University of Milan, Milan, Italy

                              SAVOLAINEN

                              Kai

                              Finnish Institute of Occupational Health, Helsinki, Finland

                              EISENBRAND

                              Gerhard

                              University of Kaiserslautern, Kaiserslautern, Germany

                     Научен комитет по рисковете за здравето и околната среда

                              Фамилия

                              Име

                              Институт или организация по принадлежност

                              CALOW

                              Peter

                              Roskilde University, Roskilde, Denmark

                              DAVISON

                              John

                              French National Institute for Agricultural Research (INRA), Paris, France

                     Научен комитет по възникващи и идентифицирани нови здравни рискове

                              Фамилия

                              Име

                              Институт или организация по принадлежност

                              STAHL

                              Dorothea

                              Paracelsus Private Medical University, Salzburg, Austria

                  2.

                  Имената на следните експерти се вписват в приложение I и се заличават от приложение II:

                     Научен комитет по безопасност на потребителите

                              Фамилия

                              Име

                              Институт или организация по принадлежност

                              NIELSEN

                              Elsa

                              Technical University of Denmark, Søborg, Denmark

                              VAN BENTHEM

                              Jan

                              National Institute for Public Health and the Environment (RIVM), Bilthoven, the Netherlands

                     Научен комитет по рисковете за здравето и околната среда

                              Фамилия

                              Име

                              Институт или организация по принадлежност

                              ALTENBURGER

                              Rolf

                              Helmholtz Centre for Environmental Research, Leipzig, Germany

                              KRÄTKE

                              Renate

                              Federal Institute for Risk Assessment (BfR), Berlin, Germany

                     Научен комитет по възникващи и идентифицирани нови здравни рискове

                              Фамилия

                              Име

                              Институт или организация по принадлежност

                              HENSTEN

                              Arne

                              University of Tromsö, Tromsö, Norway


title: 2010/682/ЕС: Решение на Съвета от 8 ноември 2010 година относно започването на автоматизиран обмен на данни по отношение на дактилоскопични данни в Словакия

text:
               11.11.2010

               BG

               Официален вестник на Европейския съюз

               L 293/58

         РЕШЕНИЕ НА СЪВЕТА
   от 8 ноември 2010 година
   относно започването на автоматизиран обмен на данни по отношение на дактилоскопични данни в Словакия
   (2010/682/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. относно засилването на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него, и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               Съответно, член 25 от Решение 2008/615/ПВР е приложим и Съветът трябва единодушно да вземе решение дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, трябва да се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка трябва да се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всеки автоматизиран обмен на данни и трябва да бъде попълнен от държавата-членка веднага щом тя счете, че е изпълнила необходимите условия за обмен на данни в съответната категория данни.

               (5)

               Словакия е попълнила въпросника относно защитата на данни, както и въпросника относно обмена на дактилоскопични данни.

               (6)

               Словакия е осъществила успешно пилотно изпитване с Австрия.

               (7)

               Проведено беше посещение за оценка в Словакия, като екипът за оценка от Австрия/Германия изготви доклад за посещението и го предаде на съответната работна група на Съвета.

               (8)

               На Съвета беше предоставен доклад за цялостна оценка, в който са представени обобщено резултатите от въпросника, от посещението за оценка и от пилотното изпитване относно обмена на дактилоскопични данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на дактилоскопични данни Словакия е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно член 9 от същото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 8 ноември 2010 година.

            За Съвета

            Председател

         M. WATHELET

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: Решение на Съвета от 22 ноември 1984 година относно сключване на Споразумение под формата на размяна на писма между Европейската икономическа общност и правителството на Нова Зеландия за изменение на Споразумението под формата на съгласуван протокол между Нова Зеландия и Общността относно сиренето

text:
Важна правна забележка

|

31984D0561

Официален вестник n° L 308 , 27/11/1984 стр. 0059 - 0059 специално испанско издание: глава 11 том 21 стр. 0091  специално португалско издание глава 11 том 21 стр. 0091  специално чешко издание глава 03 том 06 стр. 134  - 134 специално испанско издание глава 03 том 06 стр. 134  - 134 специално унгарско издание глава 03 том 06 стр. 134  - 134 специално литвийско издание глава 03 том 06 стр. 134  - 134 LV.ES глава 03 том 06 стр. 134  - 134 MT.ES глава 03 том 06 стр. 134  - 134 PL.ES глава 03 том 06 стр. 134  - 134 SK.ES глава 03 том 06 стр. 134  - 134 специално словенско издание глава 03 том 06 стр. 134  - 134

		19841122Решение на Съветаот 22 ноември 1984 годинаотносно сключване на Споразумение под формата на размяна на писма между Европейската икономическа общност и правителството на Нова Зеландия за изменение на Споразумението под формата на съгласуван протокол между Нова Зеландия и Общността относно сиренето(84/561/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид предложението на Комисията,като има предвид, че по време на търговските преговори във връзка с Общото споразумение за митата и търговията (ГАТТ) Общността е сключила споразумение с Нова Зеландия относно сиренето [1];като има предвид, че за да бъдат постигнати целите на споразумението, някои от разпоредбите в него следва да бъдат изменени;като има предвид, че Комисията е започнала преговори с Нова Зеландия по този въпрос и е стигнала до задоволително споразумение с тази държава,РЕШИ:Член 1Споразумението под формата на размяна на писма между Европейската икономическа общност и правителството на Нова Зеландия за изменение на споразумението под формата на съгласуван протокол между Нова Зеландия и Общността относно сиренето се одобрява от страна на Общността.Текстът на споразумението е приложен към настоящото решение.Член 2Председателят на Съвета е упълномощен да определи лицето, което има право да подпише споразумението с цел да обвърже Общността.Съставено в Брюксел на 22 ноември 1982 година.За СъветаПредседателJ. Bruton[1] ОВ L 71, 17.3.1980 г., стр. 144.--------------------------------------------------


title: 2007/430/ЕОРешение на Комисията от 19 юни 2007 година за прекратяване на антидъмпинговата процедура във връзка с вноса на синтетични полиестерни щапелни влакна (PSF) с произход от Малайзия и Тайван и освобождаване на обезпеченията, учредени чрез налагането на предварителни мита

text:
               21.6.2007

               BG

               Официален вестник на Европейския съюз

               L 160/30

      РЕШЕНИЕ НА КОМИСИЯТА

   от 19 юни 2007 година
   за прекратяване на антидъмпинговата процедура във връзка с вноса на синтетични полиестерни щапелни влакна (PSF) с произход от Малайзия и Тайван и освобождаване на обезпеченията, учредени чрез налагането на предварителни мита
   (2007/430/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) („основен регламент“), и по-специално член 9 от него,
   като се посъветва с Консултативния комитет,
   като има предвид, че:
   A.   ПРОЦЕДУРА

               (1)

               На 3 март 2006 г. Комисията получи жалба съгласно член 5 от основния регламент относно вредоносния дъмпинг на внос на синтетични полиестерни щапелни влакна (PSF) с произход от Малайзия и Тайван. Жалбата е подадена от CIRFS (Comité International de la Rayonne et des Fibres Synthétiques), който представлява повече от 50 % от общото производство на PSF в Общността.

               (2)

               След започването на антидъмпинговото разследване на 12 април 2006 г., Комисията, чрез Регламент (ЕО) № 2005/2006 (2), наложи временни антидъмпингови мита върху вноса в Общността на синтетични полиестерни щапелни влакна (PSF) с произход от Малайзия и Тайван („временен регламент“). Временните антидъмпингови мита, които приеха формата на ad valorem мита, вариращи между 12,4 % и 23 % за Малайзия и 14,7 % и 29,5 % за Тайван, бяха приложени от 29 декември 2006 г.

               (3)

               След публикуването на предварителния регламент, на засегнатите страни бяха изяснени фактите и съображенията, на които се основава предварителният регламент. На всички страни беше предоставен период, през който да изложат своите виждания по отношение на окончателните констатации.

               (4)

               Някои от заинтересованите страни предоставиха писмени становища. На страните, които отправиха искане за това, им бе предоставена възможност да бъдат изслушани.

               (5)

               Комисията продължи да търси информация, която считаше за необходима, с цел изясняване на окончателните констатации. На базата на тези констатации Комисията стигна до заключение, че съществуват непреодолими причини, свързани с интересите на Общността, за да не бъдат наложени антидъмпинговите мерки по отношение на вноса на PSF от въпросните страни.

               (6)

               Комисията разкри всички съществени факти и съображения, на базата на които има намерение да прекрати настоящата процедура. На заинтересованите страни също така е предоставен период, през който да изразят писмено становище във връзка с тези окончателни данни и им е предоставена възможност да бъдат изслушани. Писмените и устните коментари, представени от заинтересованите страни, бяха разгледани и там, където е уместно, взети под внимание при окончателните констатации.

               (7)

               Първоначално, след консултация с Консултативния комитет, Комисията предостави на Съвета доклад относно резултатите от консултацията, заедно с предложение за прекратяване на процедурата поради причини, свързани с интересите на Общността.

         Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА

               (8)

               Междувременно, с писмо от 23 май 2007 г., адресирано до Комисията, жалбоподателят официално оттегли жалбата си относно вноса на синтетични полиестерни щапелни влакна (PSF) с произход от Малайзия и Тайван.

               (9)

               В съответствие с член 9, параграф 1 от основния регламент, при оттегляне на жалба, процедурата може да бъде прекратена, освен ако прекратяването не е в интерес на Общността.

               (10)

               Комисията прецени, че настоящата процедура следва да бъде прекратена, тъй като разследването не е извадило на показ никакви доказателства, че подобно прекратяване не би било в интерес на Общността.

               (11)

               Действително по време на разследването Комисията се свърза с всички страни, за които се знаеше, че са заинтересовани, за да получи тяхното мнение. В допълнение към индустрията на Общността, потребители и асоциации на потребители внесоха писмени становища или бяха изслушани за възможното въздействие от налагането на окончателни мерки. На базата на тези нови констатации, Комисията стигна до заключение, че съществуват непреодолими причини, свързани с интересите на Общността, за да не бъдат наложени антидъмпинговите мерки по отношение на вноса на PSF от въпросните страни. Направена бе оценка на различните интереси в тяхната цялост на базата на долупосочените аргументи.

               (12)

               Действително, след въвеждането на временни мерки един вносител, голям брой потребители и асоциации на потребители се явиха и твърдяха, че равнището на мерките е особено високо и че те, в следствие на това, са възпрепятствани за внос от своите най-големи доставчици на ресурси от Азия. Те потвърдиха доводите, вече изложени от други потребители преди налагането на временните мерки, описани в съображения от (156) до (158) на временния регламент, и отправиха нови оплаквания.

               (13)

               За да проучи в детайли уместността на новите въпроси, повдигнати от потребителите, Комисията поиска страните да предоставят данни и поддържащи доказателства като окуражи всички потребители и техните асоциации да продължат да съдействат на разследването. В сравнение със ситуацията преди въвеждането на временните мерки сътрудничеството се увеличи като потребителите, представляващи над 10 % от общото потребление в Общността на PSF и на около 15 % от общия внос от засегнатите страни, съдействаха на разследването. Участието на основните асоциации на потребителите в разследването (представляващи компании, на които се пада повече от 50 % от общото потребление на PSF в Общността) също бе взето под внимание като по този начин се потвърди, че данните и направените заключения за необходимостта от прекратяване на разследването на поради причини, свързани с интересите на Общността, са достатъчно подкрепени с доказателства.

               (14)

               Според потребителите налагането на мерки ще засили недостига на доставки на PSF, тъй като индустрията на Общността не е в състояние да задоволи търсенето на ЕС. Тази ситуация също ще играе роля за увеличаване цената на PSF и следователно и на цените на продуктите на свързаните по линията на производството надолу индустрии като заплашва тяхната конкурентоспособност на пазар, където ниските цени на готовите вносни продукти играят важна роля. При тези обстоятелства трябва да се очакват загуби в краткосрочен план в заетостта на индустрията на Общността, която ползва PSF.

         (a)   Недостиг на доставки

               (15)

               Потребителите на PSF твърдят, че ще станат по-зависими от вноса от много ограничен брой производители в други трети страни, тъй като доставките, предлагани от производителите на Общността, най-общо за всички видове PSF, намаляват. Това се дължи на преустройството на производството на производителите в Общността от PSF към други продукти. Например La Seda de Barcelona е намалила производството на PSF, за да увеличи своето производство на полиетилен терефталат (РЕТ). Подобно производствените проблеми, причинени от пожара в Тревира през декември 2006 година и финансовите затруднения на Тергал (поставена под контрол поради несъстоятелност „procedure de sauvegarde“ от ноември 2006 година), които бяха най-надеждните доставчици на PSF за предачната промишленост, изострят проблемите с доставките. Накрая трябва да се припомни, че един от производителите на Общността (Pennine Fibres) банкрутира.

               (16)

               Потребителите, по-конкретно производителите на материал за постелки и завивки и за тапициране, се страхуват от сериозен недостиг, особено за следните влакна, използвани в индустрията за нетъкан текстил (3):

                           1)

                           НСS (кух конюгиран силиконизиран), от който само един корейски производител (освен тайванските доставчици) е в състояние да доставя големи количества в разумен период от време;

                           2)

                           LMP: Както се твърди, само една фирма в Корея са в състояние да доставят това влакно в твърде големи количества.

               (17)

               Освен това допълнителните данни, предоставени от един сътрудничещ производител в Общността след допълнителни разкрития, показват, че видовете PSF, продавани от индустрията на Общността, и видовете внос от Малайзия и Тайван са различни.

               (18)

               Потребителите в Общността също твърдят, че е трудно да се пренасочат към други източници на доставка, особено към страни, които не са подложени на антидъмпингови мерки. Отнема време на изнасящите производители на PSF да възобновят техния износ за Общността, особено в светлината на риска, че ще бъдат отново въведени мита, щом техният обем на внос достигне определено равнище. Още повече, че дори потребителите да могат да купуват PSF от нови доставчици, намиращи се в други страни, те ще трябва да тестват дали видовете PSF, произведени от тези производители, са подходящи за техните специфични производства. Във всеки случай потребителите заявиха, че няма производители в Общността или в трети страни, които не попадат под антидъмпинговите мерки, които има нужните капацитетни възможности да доставят достатъчно количество от специфичните влакна, произвеждани в Тайван.

               (19)

               Данните от Евростат показват, че вносът от Индонезия, Тайланд и Индия, спрямо които антидъмпинговите мерки бяха премахнати от края на октомври 2006 година, се е увеличил относително бързо спрямо края на 2006 година. Това може да наведе на мисълта, че вече има други източници на доставки за пазара на Общността. Обаче обемът, за който става дума, е все още относително малък, и те не могат да отговорят бързо на потребителското търсене. Следователно много е възможно, ако се наложат мерки спрямо вноса от Тайван и Малайзия, потребителите да трябва да поръчват голям дял от техните влакна от страни, спрямо които са въведени антидъмпигови мита.

               (20)

               Във връзка с аргумента, изнесен в съображение (158) от предварителния регламент, по отношение на ограничения капацитет на индустрията на Общността в сравнение с нуждите на потребители от Общността на PSF, индустрията на Общността не предложи никакво становище. Доказателствата сочат, че индустрията на Общността и другите производители не са в състояние да направят необходимите усилия, за да отговорят на необходимостите на Общността. Още повече, че разследването, проведено след налагането на временните мерки, показа, че потребителите в Общността срещат сериозни трудности, когато се опитват да получат определени видове PSF от трети страни, спрямо които няма антидъмпингови мерки.

               (21)

               Също така налице бяха индикации, показващи, че увеличеното търсене в други трети страни на определени видове PSF, с които не разполагаше Общността, вече са довели до увеличаване на цените. Следователно другите източници на доставка са също засегнати от ситуацията, създадена от налагането на мерките.

               (22)

               На основание на горното, въпреки че са налице някои алтернативни източници на доставка, и въпреки факта, че в скоро време биха били приведени в действие нови заводи за PSF (4) и капацитета в Тревира би бил възстановен до края на март 2007 г., доставката на PSF може да остане проблематична за пазара на Общността.

         (б)   Увеличение на цените на PSF

               (23)

               Потребителите на PSF в Общността твърдят, че вследствие на налагането на временните мерки, те страдат от значително увеличение в цените за определени видове PSF не само от засегнатите страни, но и от други доставчици, намиращи се в Корея и в Индия. Фактът, че търсенето се е увеличило в сравнение с разполагаемите ресурси за доставка, които не попадат под антидъмпинговите мерки, също води до увеличение в цените на PSF на пазара на Общността.

               (24)

               Производителите предоставиха информация, показваща увеличение в цените на „специалните влакна“, предлагани от доставчици в други трети страни след налагането на временните антидъмпингови мерки за Тайван и Малайзия. Дори, ако наблюдаваното увеличение е умерено, фактът, че потребителите в Общността не могат напълно да разчитат на доставчици от Общността за определени видове PSF или на други установени такива от други трети страни, незасегнати от антидъмпинговите мерки, вероятно ще доведе до по-нататъшно увеличение на цените в средносрочен план.

         (в)   Въздействие на предлаганите мерки върху разходите

               (25)

               Направеният по-нататък анализ на възможното въздействие от налагането на мерки показва, че производството на постелки и тапицерии може вероятно да бъде по-чувствително към възможното увеличение на цените на суровините, отколкото предаческия сектор. Производителите на възглавници, покривки за легло, тапицерии и други ще имат средно марж на печалбата под 5 % и разходите за PSF ще съставляват до 30 % от общите производствени разходи. Като се има предвид, че те са основните потребители на LMP и HCS, за които е вероятно да се влоши недостига на доставки в Общността с въвеждането на мерки, вероятното въздействие върху техните производствени разходи може да достигне 6—8 %.

               (26)

               Ясно е, че при такова увеличение в разходите, производството на завивки ще бъде сериозно засегнато от увеличаващата се конкуренция от страна на Китай за готови продукти и те няма да бъдат в състояние на направят атрактивни оферти на своите клиенти, конкретно на големите вериги търговци на едро с изключително голяма мощ на пазара на купувачите. Решението да се наложат антидъмпингови мита върху вноса от Малайзия и Тайван ще доведе до по-нататъшно отслабване на тяхната конкурентоспособност.

               (27)

               В съображение (164) на временния регламент беше направено заключението, че въздействието на предлаганите мерки върху свързаните по-надолу промишлености ще бъде ограничено. На основание на гореизложените факти и съображения разследването по-нататък показа, че средно увеличението на разходите на потребителите ще бъде в рамките на 0,4 до 1,5 % и могат да достигне 6 %—8 % в производството на завивки в случай, че потребителите осигуряват по-голямата част от своите PSF от Тайван. Така въздействието няма да бъде равномерно разпределено върху потребителите и икономическото положение на някои потребители ще бъде сериозно засегнато.

         (г)   Увеличение на цените на продуктите по веригата надолу

               (28)

               Потребителите също така твърдят, че ако се запази сегашното равнище на антидъмпинговите мерки спрямо Тайван и Малайзия, неминуемо ще се увеличат цените на произвежданите по-надолу по веригата продукти на пазара на Общността. Това, от своя страна, ще породи увеличение във вноса на продукти от веригата на ниски цени и ще добави нови проблеми към тези, с които се сблъскват индустриите-потребители. Скорошни статистики ясно показват, че след като антидъмпинговите мерки бяха наложени на внесените от Китай PSF, вносът на определени готови стоки, съдържащи PSF (5), се е увеличил с 39 %.

               (29)

               Вярно е, че има връзка между въвеждането на антидъмпингови мерки върху китайските PSF и увеличаването на вноса на продукти по веригата от Китай. Статистиката сочи, че това не е изолиран случай и въведените в миналото антидъмпингови мерки за PSF от различни трети страни са предизвикали същата реакция от засегнатите страни. Или увеличението в цените на PSF ще бъде изцяло понесено от потребителите на продукти по веригата или ще има съкращения в заетостта в индустриите по веригата на Общността, ако те намалят своето производство поради увеличения внос от трети страни.

         (д)   Последици за заетостта в пазара на Общността

               (30)

               Разследването показа, че производството на PSF не е дейност с висок трудов интензитет. Индустрията на Общността наема по-малко от 700 души в Общността и общата заетост за производството на PSF в Общността е по-малко от 3 000 работни места. Тъй като, както бе посочено по-горе, по-голямата част от видовете PSF, продавани от индустрията на Общността, са различни от видовете PSF внос от Малайзия и Тайван, и като се вземе предвид, че търсенето на PSF в Общността стабилно нараства, не се счита, че са застрашени много работни места, ако не бъдат наложени окончателни мерки.

               (31)

               Обаче според цифрите, предоставени на Комисията, потребителите, на които се падат 10 % от общото потребление на PSF в Общността наемат повече от 7 000 души за производството на продукти, в състава на които влизат PSF. Следователно може да се предположи, че около 70 000 работни места зависят от индустриите-потребители в този случай и поне 10 % са в производството на завивки и тапицерии, които, както беше посочено по-горе, имат много ниски маржове на печалбата, и са основният потребител на влакна тип LMP и HCS. Още повече, че, като се базира на дела на разходите за труд в производствените разходи на индустриите-потребители, бе установено, че средното въздействие на разходите в размер на 1 % съответства на 2,5 % до 7,75 % в разходите за труд. Съответно налагането на окончателни мерки може да доведе до значителни загуби на работни места в краткосрочен план в индустриите по веригата в Общността, за да бъде компенсирано увеличението на разходите за суровини или ще последва вероятното затваряне или намаляване на производството на завивки.

               (32)

               Въздействието върху индустрията на Общността също бе анализирано, преди да бъде оттеглена жалбата. Наличната информация, обаче, показа, че производителите на Общността не доставят на потребителите в Общността желаните количества и видове PSF.

               (33)

               Освен това разследването показа, че нивото на инвестициите, направени от промишлеността на Общността, е ниско за осъществяването на дейност с капиталов интензитет и производителите са предпочели да инвестират в други продукти като РЕТ.

               (34)

               Както е посочено в съображение (166) на временния регламент, само един доставчик на суровини сътрудничи по време на разследването. Той твърдо подкрепяше налагането на мита, което би позволило на промишлеността в Общността да остане жизнеспособна и да подсигури също така своето положение. Той не предостави информация по отношение на въздействието на налагането или въздържането от налагане на мерки върху неговия бизнес.

               (35)

               Индустрията на Общността, на която се дължи 40 % от производството на PSF от рециклирани бутилки, и (една) асоциация на потребителите, която действа в сектора на рециклирането посочиха, че ако не се вземат мерки срещу дъмпинговия внос на PSF от Малайзия и Тайван, ще се стигне до спад в капацитета на индустрията на Общността за рециклиране на бутилки в PSF. Те също така настояха, че неналагането на мерки ще има негативно въздействие върху околната среда, тъй като ще увеличи вредните емисии на CO2, при положение, че индустрията за рециклиране трябва да превозва извън Европа отпадъчните суровини, които сега продава на производителите на PSF в Общността.

               (36)

               Трябва първо да се отбележи, че основното количество влакна, внасяно от разглежданите страни, са LMP или използвани в тъкачната индустрия и според наличната на настоящия етап информация, LMP, както и повечето влакна, използвани в тъкачната индустрия, трябва да са произведени от материал, който не е рециклиран.

               (37)

               Второ, според доказателствата, предоставени на Комисията, съществува все по-голяма нужда от рециклирани бутилки от Азия и освобождаването от антидъмпингови мерки няма да попречи на рециклиращите бутилки да продават на световния пазар.

               (38)

               И накрая, до степента, до която аргументите, свързани с емисиите на въглероден двуокис (СО2), могат да изиграят роля за политиката на защита на търговията, те са били изложени за пръв път година след началото на настоящата процедура, което възпрепятства проверката на тяхната истинност.

               (39)

               Като бяха отчетени предоставените становища от различните страни и резултатите от разследването, бе направен изводът, че налагането на окончателни мерки срещу дъмпинговия внос на PSF, с произход от Малайзия и Тайван, ще окаже значимо въздействие върху потребителите в Общността. Следователно заключението, както е направено в съображение (168) на предварителния регламент, не може да бъде потвърдено.

               (40)

               Общите предимства, които ще спечели промишлеността на О*бщността трябва да бъдат претеглени спрямо възможните неудобства по-специално за потребителите на продукти и до някаква степен — за крайните потребители. Обемът и разнообразието на доставка, предложени от производителите в Общността, намаляват. Това се дължи, наред с други причини, и на смяната на ориентацията на производството на производителите в Общността от PSF към други продукти (например la Seda de Barcelona), на финансовите затруднения на Тергал и на пожарът в Тревира. Налице е проблем в доставките за пазара на Общността на определени видове влакна и производителите от Общността не могат или не желаят да положат необходимите усилия да отговорят на търсенето. Освен това вероятно е въвеждането на мита да доведе до значително увеличение на цените на определени видове PSF, които не се предлагат в достатъчни количества в Общността. Още повече, че трябва да се отчете факта, че определени потребители на PSF (конкретно производството на завивки) имат много нисък марж на печалбата и ще трябва да прехвърлят на своите крайни потребители всяко едно увеличение на PSF или да се откажат от своята дейност в случай, че конкуренцията на трети страни не им позволи да увеличат своите цени.

               (41)

               Като се има предвид горепосоченото, не може да се направи заключението, че като последствие от оттеглянето на жалбата, прекратяване на процедурата не би било в интерес на Общността.

               (42)

               Заинтересуваните страни бяха съответно информирани и им бе предоставена възможност за коментар.

               (43)

               Ето защо бе направено заключението, че антидъмпинговата процедура, касаеща вноса в Общността на синтетични полиестерни щапелни влакна (PSF) с произход от Малайзия и Тайван следва да бъде прекратена без налагане на антидъмпингови мерки.

               (44)

               Всички временно осигурени на базата на Регламент (ЕО) № 2005/2006 мита следва да бъдат освободени,

         РЕШИ:
   Член 1
   Антидъмпинговата процедура, засягаща вноса на синтетични полиестерни щапелни влакна от полиестер, некардиран нито пениран или преминал друга обработка преди тъкане, попадащи под код по КН 5503 20 00, произхождащи от Малайзия и Тайван, се прекратява с настоящото.
   Член 2
   Регламент (ЕО) № 2005/2006 се отменя.
   Член 3
   Сумите, депозирани като временно антидъмпингово мито, наложено съгласно Регламент (ЕО) № 2005/2006, следва да бъдат освободени.
   Член 4
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 19 юни 2007 година.

            За Комисията

         Peter MANDELSON

            Член на Комисията

      (1)  ОВ L 56, 6.3.1996 г., стр. 1. Регламент, последно изменен с Регламент (ЕО) № 2117/2005 (ОВ L 340, 23.12.2005 г., стр. 17).

      (2)  ОВ L 379, 28.12.2006, стр. 65.

      (3)  Настоящото е потвърдено от независими източници. В действителност в РСI доклад от август 2006 година на страница 16 се посочва, че: „В определени случаи европейската индустрия не е в състояние да отговори на предложеното от източноазиатската индустрия – особено в сектора на лесно топене и двукомпонентите – и това ще остане уязвима сфера за европейските текстилни компании“.

      (4)  В съответствие с жалбите, направени от индустрията на Общността, нови заводи за PSF са били приведени в действие в Полша, Румъния и България през 2006 г. Все пак, няма никакви данни относно вероятността това да доведе до увеличаване на капацитета, в сравнение със ситуацията през ПР. Няма индикации относно развитието на капацитета на индустрията на ЕС съотнесено към развитието в търсенето.

      (5)  Артикули за постилане на легла и подобни мебели (юргани, пухени юргани, декоративни възглавници, възглавници за сядане и възглавници), напълнени с материал, различен от пера, покрити или не (код по КН 9404 90 90).


title: Решение на Съвета от 11 юни 1981 година за сключване на Конвенция за трансгранично замърсяване на въздуха на далечни разстояния

text:
               11/ 03

               BG

               Официален вестник на Европейския съюз

               164

         31981D0462

               L 171/11

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 11 юни 1981 година
   за сключване на Конвенция за трансгранично замърсяване на въздуха на далечни разстояния
   (81/462/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 235 от него,
   като взе предвид предложението на Комисията,
   като взе предвид становището на Европейския парламент (1),
   като взе предвид становището на Икономическия и социален комитет (2),
   като има предвид, че целта на политиката на Общността за околната среда, така както е изложена в Декларацията на Съвета на Европейските общности и на представителите на правителствата на държавите-членки, на среща в Съвета от 22 ноември 1973 г. относно програмата за действие на Европейските общности в областта на околната среда (3), допълнена с резолюцията на Съвета на Европейските общности и на представителите на правителствата на държавите-членки, на среща в Съвета от 17 май 1977 г. относно продължаването и прилагането на политика на Европейската общност и на програма за действие относно околната среда (4), а именно подобряване на качеството и средата за живот, на заобикалящата среда и условията за живот на хората от Общността предполага, в частност, предотвратяване, намаляване и премахване в максимално възможна степен замърсяването и нарушенията, а така също и търсене на общи решения за екологичните проблеми с държавите извън Общността, по-специално в международните организации;
   като има предвид, че един от принципите на споменатата политика за околната среда е, че в съответствие с декларацията на Конференцията на Организацията на обединените нации в областта на обкръжаващата човека среда, приета в Стокхолм през 1972 г., следва да се обърне внимание и да се гарантира, че дейностите, изпълнявани в една държава, не предизвикват увреждане на околната среда на друга;
   като има предвид, че Общността взе участие в преговорите, в рамките на Икономическата комисия за Европа, на конвенция и резолюция относно трансгранично замърсяване на въздуха на големи разстояния;
   като има предвид, че на 14 ноември 1979 г. Общността подписа Конвенцията за трансгранично замърсяване на въздуха на големи разстояния и одобри резолюцията за трансгранично замърсяване на въздуха на големи разстояния, по силата на която подписалите конвенцията решиха да започнат временно прилагане на конвенцията, в рамките на Икономическата комисия за Европа, на вре менна основа и се задължиха да изпълнят задълженията по конвенцията в максимална възможна степен, до нейното влизане в сила;
   като има предвид, че е необходимо участието на Общността в изпълнението настоящата конвенция, за да се достигне една от целите на Общността; като има предвид, че необходимите правомощия не са предвидени от разпоредбите на Договора за създаване на Европейската икономическа общност, освен в член 235;
   като има предвид, че Общността ще участва в прилагането на посочената конвенция, като упражнява своята компетенция, произтичаща от съществуващите общи правила, а така също и компетенциите, придобити в резултат на бъдещи актове, приемани от Съвета, и като използва резултатите от действията на Общността (изследователска дейност, обмен на информация) в съответните области;
   като има предвид, че е необходимо за целта Общността да подпише упоменатата конвенция,
   ПРИЕ НАСТОЯЩОТО РЕШЕНИЕ:
   Член 1
   Конвенцията за трансгранично замърсяване на въздуха на големи разстояния се одобрява от името на Европейската икономическа общност.
   Текстовете на упоменатата конвенция и на резолюцията относно трансграничното замърсяване на въздуха на големи разстояния са приложени към настоящото решение.
   Член 2
   Председателят на Съвета депозира акта, както е предвидено в член 15 от Конвенцията (5).

      Съставено в Люксембург на 11 юни 1981 година.

            За Съвета

            Председател

         L. GINJAAR

      (1)  ОВ С 59, 10.3.1980 г., стр. 71.

      (2)  ОВ С 72, 24.3.1980 г., стр. 25.

      (3)  ОВ С 112, 20.12.1973 г., стр. 1.

      (4)  ОВ С 139, 13.6.1977 г., стр. 1.

      (5)  Датата на влизане в сила на конвенцията ще бъде публикувана в Официален вестник на Европейските общности от Генералния секретариат на Съвета.


Важна правна забележка

|

52007BP0119(02)

2. Решение на Европейския парламент от 24 април 2007 г. относно приключването на сметките във връзка с изпълнението на бюджета на Центъра за преводи за органите на Европейския съюз за 2005 финансова година (C6-0393/2006 - 2006/2160(DEC))

Официален вестник n° 074 E , 20/03/2008 стр. 0222 - 0223

		2.Решение на Европейския парламент от 24 април 2007 г. относно приключването на сметките във връзка с изпълнението на бюджета на Центъра за преводи за органите на Европейския съюз за 2005 финансова година (C6-0393/2006 — 2006/2160(DEC))Европейският парламент,- като взе предвид окончателния годишен отчет на Центъра за преводи за органите на Европейския съюз за 2005 финансова година [1],- като взе предвид доклада на Сметната палата за окончателния годишен отчет на Центъра за преводи за органите на Европейския съюз за 2005 финансова година [2] заедно с отговора на Центъра,- като взе предвид препоръката на Съвета от 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент на Съвета (EО, Eвратoм) № 1605/2002 от 25 юни 2002 г. относно финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕО) № 2965/94 на Съвета от 28 ноември 1994 година за създаване на Центъра за преводи за органите на Европейския съюз [4], и п о-специално — член 14 от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности [5], и п о-специално член 94 от него,- като взе предвид член 71 и приложение V от своя правилник,- като взе предвид доклада на Комисията по бюджетен контрол и становището на Комисията по заетостта и социалните въпроси (A6-0101/2007),1. Отбелязва, че окончателният годишен отчет на Центъра за преводи за органите на Европейския съюз за финансовите 2004 г. и 2005 г. е, както следва:Източник: Информация, подадена от Центъра. Тази таблица обобщава данните, представени от Центъра в неговите собствени годишни отчети.(в 1000 EUR) |Отчет за приходите и разходите за финансовите 2004 г. и 2005 г. || 2005 | 2004 |Оперативни приходиФактуриране за финансовата година | 30408 | 23423 |Разни приходи | 372 | 150 |Общо (a) | 30780 | 23573 |Оперативни разходиТекущи разходи | 13200 | 11929 |Сгради, оборудване и разни оперативни разходи | 3547 | 2734 |Оперативни разходи | 7397 | 5919 |Отпуснати прогнозни средства | 1849 | 1410 |Общо (б) | 25993 | 21992 |Оперативен резултат (в = a-б) | 4787 | 1581 |Финансови приходиБанкова лихва | 428 | 387 |Печалба от обменен курс | 1 | 1 |общо (г) | 429 | 388 |Финансови разходиБанкови такси | 4 | 7 |Общо (д) | 4 | 7 |Финансов резултат (е = г-д) | 425 | 381 |Резултат за обичайни дейности (ж = в+е) | 5212 | 1962 |Извънреден приход (з) | 0 | 2230 |Извънредни разходи (и) | 0 | 0 |Извънреден резултат (й = з-и)) | 0 | 2230 |Резултат за финансовата година (ж+й) | 5212 | 4192 |2. Одобрява приключването на сметките на Центъра за преводи за органите на Европейския съюз за финансовата 2005 г.;3. Възлага на своя председател да предаде настоящото решение на директора на Центъра за преводи за органите на Европейския съюз, на Съвета, Комисията и Сметната палата, и да осигури публикуването му в Официален вестник на Европейския съюз (серия L).[1] ОВ C 266, 31.10.2006 г., стр. 25.[2] ОВ C 312, 19.12.2006 г., стр. 48.[3] ОВ L 248, 16.9.2002 г., стр. 1. Регламент, изменен с Регламент (EО, Евратом) № 1995/2006 (ОВ L 390, 30.12.2006 г., стр. 1).[4] ОВ L 314, 07.12.1994 г., стр. 1. Регламент, последно изменен с Регламент (ЕО) № 1645/2003 (ОВ L 245, 29.09.2003 г., стр. 13).[5] ОВ L 357, 31.12.2002 г., стр. 72.--------------------------------------------------


title: 2012/15/ЕС: Решение на Съвета от 20 декември 2011 година за отмяна на Решение 2011/491/ЕС относно подписването, от името на Европейския съюз, и временното прилагане на Протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко

text:
               10.1.2012

               BG

               Официален вестник на Европейския съюз

               L 6/1

         РЕШЕНИЕ НА СЪВЕТА
   от 20 декември 2011 година
   за отмяна на Решение 2011/491/ЕС относно подписването, от името на Европейския съюз, и временното прилагане на Протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко
   (2012/15/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 2 във връзка с член 218, параграф 5 от него,
   като взе предвид предложението на Европейската комисия (1),
   като има предвид, че:

               (1)

               Протоколът за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко (наричан по-долу „Протоколът“) се прилага временно от 28 февруари 2011 г. на основание Решение 2011/491/ЕС на Съвета (2).

               (2)

               В отговор на искането от страна на Съвета от 15 юли 2011 г. в съответствие с член 218, параграф 6, буква а) от Договора за функционирането на Европейския съюз, Европейският парламент взе решение на 14 декември 2011 г. да не даде одобрение за сключването на Протокола от Съвета.

               (3)

               Съответно е необходимо Решение 2011/491/ЕС да бъде отменено и Кралство Мароко да бъде нотифицирано относно прекратяването на временното прилагане на Протокола в съответствие с член 25, точка 2 от Виенската конвенция за правото на договорите,

         ПРИЕ НАСТОЯЩОТО РЕШЕНИЕ:
   Член 1
   Решение 2011/491/ЕС относно подписването, от името на Европейския съюз, и временното прилагане на Протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко се отменя.
   Член 2
   Председателят на Съвета е оправомощен да посочи лицето/лицата, упълномощено(и) да нотифицира(ат) Кралство Мароко, че в съответствие с член 25, точка 2 от Виенската конвенция за правото на договорите Европейският съюз се отказва от намерението си да стане страна по посочения по-горе протокол. Нотификацията се извършва с писмо.
   Текстът на писмото е приложен към настоящото решение.
   Член 3
   Настоящото решение влиза в сила в деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 20 декември 2011 година.

            За Съвета

            Председател

         M. DOWGIELEWICZ

      (1)  ST 18774/11 PECHE 411 — COM(2011) 939 окончателен.

      (2)  ОВ L 202, 5.8.2011 г., стр. 1.

      ПРИЛОЖЕНИЕ
      Уважаема госпожо/Уважаеми господине,
      Относно Протокола между Европейския съюз и Кралство Мароко за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Кралство Мароко, парафиран на 25 февруари 2011 г. по отношение на временното му прилагане в съответствие с член 12 от Протокола и приет чрез подписването на протокола от двете страни на 13 юли 2011 г.:
      Европейският съюз нотифицира Кралство Мароко, че в съответствие с член 25, точка 2 от Виенската конвенция за правото на договорите Европейският съюз се отказва от намерението си да стане страна по посочения по-горе протокол.
      Моля приемете, уважаема госпожо/уважаеми господине, моите най-дълбоки почитания.

            За Европейския съюз

         K. OSTRZYNIEWSKA


title: Решение на Съвета от 20 ноември 2006 година за изменение и удължаване на срока на Решение 2001/923/ЕО за създаване на програма за обмен, помощ и обучение за защита на еурото срещу фалшифициране (програма „Перикъл“)

text:
Важна правна забележка

|

32006D0849

Официален вестник n° L 330 , 28/11/2006 стр. 0028 - 0029 Официален вестник n° L 200 , 01/08/2007 стр. 0212 - 0213

		20061120Решение на Съветаот 20 ноември 2006 годиназа изменение и удължаване на срока на Решение 2001/923/ЕО за създаване на програма за обмен, помощ и обучение за защита на еурото срещу фалшифициране (програма "Перикъл")(2006/849/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 123, параграф 4, трето изречение от него,като взе предвид предложението на Комисията,като взе предвид становището на Европейския парламент,като взе предвид становището на Европейската централна банка [1],като има предвид, че:(1) Член 13, параграф 3, буква а) от Решение 2001/923/ЕО на Съвета [2] предвижда Комисията да изпрати на Европейския парламент и на Съвета до 30 юни 2005 г. независим от ръководителя на програмата доклад с оценка на относимостта, ефективността и ефикасността на програмата и съобщение дали тази програма следва да бъде продължена и адаптирана, придружено от съответно предложение.(2) Докладът с оценката, предвиден в член 13 от посоченото решение, беше представен на 30 ноември 2004 г. В него се прави заключение, че програмата е постигнала своите цели и се препоръчва нейното продължаване.(3) Финансовата референтна сума, по смисъла на точка 38 от Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление [3], е включена в настоящото решение за целия срок на действие на програмата, без това да засяга пълномощията на бюджетния орган, определени с Договора.(4) Продължаването на програмата отразява необходимостта от поддържане на бдителността, обучението и техническата помощ, необходими за защитата на еурото срещу фалшифициране, като се осигури устойчива рамка за планирането на програмите на държавите-членки, по-специално в период, по време на който нови страни приемат единната валута.(5) В тази насока Комисията представи на 8 април 2005 г. предложение за удължаване срока на програма "Перикъл" [4] до 31 декември 2011 г.(6) До окончателното споразумение относно финансовата рамка на Общността за 2007–2013 г., Съветът реши да продължи срока на програма "Перикъл" за 2006 г.(7) В своята декларация от 30 януари 2006 г. Съветът счете, че програма "Перикъл" е многогодишна по своя характер и срокът ѝ на действие следва да бъде удължен до 2011 г. За тази цел той покани Комисията да представи предложение за удължаване срока на действие на програмата за периода, който започва от 2007 г., веднага щом бъде сключено споразумение за финансовата рамка за 2007–2013 г.(8) Целесъобразно е програмите на Общността да следват финансовата рамка на Общността.(9) За да се избегнат припокривания и да се гарантира съгласуваност и допълване на дейностите по програма "Перикъл", е важно дейностите, финансирани от Комисията, Европейската централна банка и Europol, да бъдат взаимосвързани.(10) Следователно и с оглед на необходимостта от продължително обучение и помощ за защита на еурото, срокът на действие на програма "Перикъл" следва да бъде удължен до 31 декември 2013 г. Решение 2001/923/ЕО следва съответно да бъде изменено,РЕШИ:Член 1ИзмененияРешение 2001/923/ЕО се изменя, както следва:1. в член 1, параграф 2 последното изречение се заменя със следния текст:"Срокът на действие на програмата е от 1 януари 2002 г. до 31 декември 2013 г.";2. в края на член 6 се добавя следната алинея:"Финансовата референтна сума за изпълнение на програмата за действие на Общността за периода от 1 януари 2007 г. до 31 декември 2013 г. е 7000000 EUR.";3. Член 13, параграф 3 се изменя, както следва:а) в буква а) " 30 юни 2005 г." се заменя с " 30 юни 2013 г.";б) буква б) се заменя със следния текст:"б) след завършване на началния и допълнителните периоди на програмата и не по-късно съответно от 30 юни 2006 г. и 2014 г., подробни доклади за изпълнението и резултатите от програмата, по-специално определящи добавената стойност на финансовата помощ на Общността."Член 2ПриложимостНастоящото решение се прилага в участващите държави-членки, както е определено в член 1, първо тире от Регламент (ЕО) № 974/98 на Съвета от 3 май 1998 г. относно въвеждането на еурото [5].Член 3Влизане в силаНастоящото решение влиза в сила в деня на публикуването му в Официален вестник на Европейския съюз.То се прилага от 1 януари 2007 г.Съставено в Брюксел на 20 ноември 2006 година.За СъветаПредседателJ. Korkeaoja[1] ОВ С 163, 14.7.2006 г., стр. 7.[2] ОВ L 339, 21.12.2001 г., стр. 50. Решение, изменено с Решение 2006/75/ЕО (ОВ L 36, 8.2.2006 г., стр. 40).[3] ОВ С 139, 14.6.2006 г., стр. 1.[4] СОМ(2005) 127 окончателен.[5] ОВ L 139, 11.5.1998 г., стр. 1. Регламент, последно изменен с Регламент (ЕО) № 1647/2006 (ОВ L 309, 9.11.2006 г., стр. 2).--------------------------------------------------


title: 2008/694/ЕО: Решение на Комисията от 18 август 2008 година относно финансовото участие на Общността за 2008 г., предоставено за изследване в областта на превоза на животни

text:
               30.8.2008

               BG

               Официален вестник на Европейския съюз

               L 232/10

      РЕШЕНИЕ НА КОМИСИЯТА

   от 18 август 2008 година
   относно финансовото участие на Общността за 2008 г., предоставено за изследване в областта на превоза на животни
   (2008/694/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 17 от него,
   като има предвид че:

               (1)

               С Решение 90/424/ЕИО се определят процедурите за финансовото участие на Общността при изпълнението на конкретни ветеринарни мерки.

               (2)

               По-специално, Комисията може да се възползва от резултатите от проучвания, необходими за развитието на ветеринарното законодателството на Общността в областта на хуманното отношение към животните.

               (3)

               Проучвания, оценки на въздействието и други оценки в областта на здравето на животните, хуманното отношение към животните и безопасността на храните също така ще подкрепят дейностите, определени в Плана за действие на Общността за защита и хуманно отношение към животните 2006—2010 г. (2).

               (4)

               В плана за действие са определени няколко области на действие, и по-специално обновяването на съществуващите минимални стандарти за защита и хуманно отношение към животните и въвеждането на стандартизирани показатели за хуманно отношение към животните. Що се отнася до превоза на животни, мнението на научни експерти показва, че са необходими нови целесъобразни правила относно времето на превоз и плътността на товарене.

               (5)

               С цел да се извърши оценка на въздействието и, по-конкретно, с цел да се прецени въздействието, което вероятно ще окаже изменението на Регламент (ЕО) № 1/2005 от 22 декември 2004 г. относно защитата на животните по време на транспортиране и свързаните с това операции и за изменение на Директиви 64/432/ЕИО и 93/119/ЕО и Регламент (ЕО) № 1255/97 (3) върху хуманното отношение към животните и тяхното здраве, общественото здраве, както и икономическото, социалното, екологичното и административното въздействие във връзка с продължителността на пътуването и минимално необходимите пространства, се налага провеждането на проучване.

               (6)

               Следователно е целесъобразно за 2008 г. Общността да финансира проучване, което да оцени различните стратегически възможности, свързани с установени варианти във връзка с продължителността на пътуването и минимално необходимите пространства за превозваните животни, и въздействие на тези възможности върху хуманното отношение към животните и тяхното здраве, общественото здраве, както и икономическото, социалното, екологичното и административното им въздействие. Следва да се определи максималната сума, която да бъде отпусната за тази дейност.

               (7)

               Дейността ще се извърши посредством сключване на договор за услуга, в съответствие с процедурите по възлагане на поръчки за процедури на договаряне, както е посочено в член 91, параграф 1, буква г) от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4) и член 126 и член 129, параграф 1 от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (5).

               (8)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Одобрява се предоставянето на финансово участие от страна на Общността с максимален размер от 58 000 EUR за провеждането на проучване относно продължителността на пътуването и минимално необходимите пространства по време на превоза на животни.
   Член 2
   Предоставянето на финансовото участие, посочено в член 1, се управлява от правилата за обществените поръчки и се извършва посредством процедура на договаряне, съгласно член 91, параграф 1, буква г) от Регламент (ЕО, Евратом) № 1605/2002 на Съвета.
   Финансовото участие, предвидено в член 1, се финансира по бюджетен ред 17 04 02 01 от бюджета на Европейските общности за 2008 г.

      Съставено в Брюксел на 18 август 2008 година.

            За Комисията

         Androulla VASSILIOU

            Член на Комисията

      (1)  ОВ L 224, 18.8.1990 г., стр. 19. Решение, последно изменено с Решение 2006/965/ЕО на Съвета (ОВ L 397, 30.12.2006 г., стр. 22).

      (2)  Съобщение на Комисията до Европейския парламент и до Съвета относно План за действие на Общността за защита и хуманно отношение към животните 2006—2010 г., COM(2006) 13 окончателен.

      (3)  ОВ L 3, 5.1.2005 г., стр. 1.

      (4)  ОВ L 248, 16.9.2002 г., стр. 1. Регламент, последно изменен с Регламент (ЕО) № 1525/2007 на Съвета (ОВ L 343, 27.12.2007 г., стр. 9).

      (5)  ОВ L 357, 31.12.2002 г., стр. 1. Регламент последно изменен с Регламент (ЕО, Евратом) № 478/2007 (ОВ L 111, 28.4.2007 г., стр. 13.)


title: 2013/35/ЕС: Решение на Европейската централна банка от 19 декември 2012 година относно временни изменения на правилата по отношение на допустимостта на обезпечения, деноминирани в чуждестранна валута (ЕЦБ/2012/34)

text:
               18.1.2013

               BG

               Официален вестник на Европейския съюз

               L 14/22

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 19 декември 2012 година
   относно временни изменения на правилата по отношение на допустимостта на обезпечения, деноминирани в чуждестранна валута
   (ЕЦБ/2012/34)
   (2013/35/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 12.1 и член 14.3 във връзка с член 3.1, първо тире и член 18.2 от него,
   като има предвид, че:

               (1)

               Съгласно член 18.1 от Устава на Европейската система на централните банки и на Европейската централна банка, Европейската централна банка (ЕЦБ) и националните централни банки на държавите-членки, чиято парична единица е еврото (наричани по-долу „НЦБ“), могат да осъществяват кредитни операции с кредитните институции и други участници на пазара, при които предоставянето на заеми се основава на адекватни обезпечения. Стандартните условия, при които ЕЦБ и НЦБ са готови да извършват кредитни операции, включително критериите, определящи допустимостта на обезпечения за целите на кредитни операции на Евросистемата, са установени в приложение I към Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1)

               (2)

               Съгласно раздел 1.6 от приложение I към Насоки ЕЦБ/2011/14 Управителният съвет може по всяко време да променя инструментите, условията, критериите и процедурите за извършването на операции по паричната политика на Евросистемата.

               (3)

               За да улесни предоставянето на ликвидност на контрагенти за операции на паричната политика на Евросистемата, на 6 септември 2012 г. Управителният съвет реши временно да разшири критериите за определяне на допустимостта на активи, които да послужат като обезпечение при операции на паричната политика на Евросистемата, приемайки търгуемите дългови инструменти, деноминирани в британски лири, йени или щатски долари, като допустими активи за операции на паричната политика. На 10 октомври 2012 г. решението на Управителния съвет беше въведено в изпълнение посредством Насоки ЕЦБ/2012/23 (2), които измениха Насоки ЕЦБ/2012/18 от 2 август 2012 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (3).

               (4)

               На 26 ноември 2012 г. Управителният съвет прие Насоки ЕЦБ/2012/25 за изменение на Насоки ЕЦБ/2011/14 относно инструментите и процедурите на паричната политика на Евросистемата (4). Една от причините за изменението беше да се изброят структурите на купони на търгуеми дългови инструменти, приети съгласно рамката на паричната политика на Евросистемата.

               (5)

               Някои търгуеми дългови инструменти, деноминирани в чуждестранна валута, които понастоящем са допустими съгласно член 5а от Насоки ЕЦБ/2012/18, имат плоски плаващи купони, индексирани спрямо индекс, съответстващ на лихвен процент на паричния пазар, свързан с тяхната валута на деноминация. Тези инструменти биха станали недопустими, считано от 3 януари 2013 г. — датата, на която последните изменения на Насоки ЕЦБ/2011/14 ще влязат в сила. Управителният съвет обаче счита, че търгуемите дългови инструменти, деноминирани в чуждестранна валута, следва да запазят своята временна допустимост като обезпечение за операции по паричната политика на Евросистемата, независимо от това дали техните купони са индексирани спрямо лихвен процент, различен от евро, или спрямо инфлационни индекси извън еврозоната. Поради това Управителният съвет реши да суспендира специалните разпоредби на Насоки ЕЦБ/2011/14, които биха възпрепятствали по-нататъшната допустимост на подобни активи.

               (6)

               Допълнителните мерки, установени в настоящото решение, следва да се прилагат временно, докато Управителният съвет счете, че не са необходими повече, за да се осигури подходящ трансмисионен механизъм на паричната политика,

         ПРИЕ НАСТОЯЩОТО РЕШЕНИЕ:
   Член 1
   Суспендиране на някои разпоредби на приложение I към Насоки ЕЦБ/2011/14
   1.   Минималните критерии за допустимост на Евросистемата за купони, посочени в раздел 6.2.1.1, параграф 1, буква б) от приложение I към Насоки ЕЦБ/2011/14, се суспендират за търгуеми дългови инструменти, деноминирани в чуждестранна валута, в съответствие с член 2.
   2.   В случай на несъответствие между настоящото решение и Насоки ЕЦБ/2011/14, въведени в изпълнение на национално ниво от НЦБ, настоящото решение има предимство.
   3.   В случай на несъответствие между настоящото решение и Насоки ЕЦБ/2012/18, въведени в изпълнение на национално ниво от НЦБ, настоящото решение има предимство.
   4.   НЦБ продължават да прилагат всички разпоредби от Насоки ЕЦБ/2011/14 и Насоки ЕЦБ/2012/18, освен ако в настоящото решение е предвидено друго.
   Член 2
   По-нататъшна допустимост като обезпечение на някои активи, деноминирани в британски лири, йени или щатски долари
   1.   Допустимите търгуеми дългови инструменти по член 5а от Насоки ЕЦБ/2012/18 с купони, индексирани спрямо само един лихвен процент на паричния пазар в тяхната валута на деноминация или спрямо инфлационен индекс, които не съдържат дискретни променливи (discrete range), свързано начисляване (range accrual), задържащ механизъм (ratchet) или подобни сложни структури за съответната държава, са допустими за целите на операциите по паричната политика на Евросистемата.
   2.   ЕЦБ може да публикува на уебсайта си www.ecb.europa.eu списък с допълнителни приемливи референтни лихвени проценти в чуждестранна валута, освен посочените в параграф 1, след като бъдат одобрени от Управителния съвет.
   Член 3
   Влизане в сила
   Настоящото решение влиза в сила на 3 януари 2013 г.

      Съставено във Франкфурт на Майн на 19 декември 2012 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 284, 17.10.2012 г., стр. 14.

      (3)  ОВ L 218, 15.8.2012 г., стр. 20.

      (4)  ОВ L 348, 18.12.2012 г., стр. 30.